《和昭德孙燕子韵》
宋代·何梦桂

说著兴亡事不同，且斟玄玉驻颜红。
云轩梦断宫花逝，采缕盟寒墓草丰。
处处社时茅屋雨，年年春后楝花风。
人间不是无栖处，要认当年旧媪翁。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。